Viktor Kubal

Viktor Kubal (* 20. marec 1923, Svätý Jur – † 24. apríl 1997, Bratislava) bol slovenský výtvarník, karikaturista, scenáristahttp://www.svatyjur.sk/index.php?id=osob-kubal Kubal Viktor - svatyjur.sk a filmový režisér. Považuje sa za zakladateľa slovenského animovaného filmu.

Svojou tvorbou sa zaradil medzi významných predstaviteľov animovaného filmu od polovice 60. rokov 20. storočia. Viktor Kubal sa podieľal na vytvorení prvého slovenského animovaného filmu – Studňa lásky (1943) v rámci Ústavu pre tvorbu učebných pomôcok Školfilm. Film inšpirovaný legendou o Trenčianskom hrade je jedným z mnohých, pri ktorých sa Kubal inšpiroval slovenskými legendami, tradíciami alebo folklórom.

Jeho štýl je charakteristický skratkovitou kresbou, humorom a premyslenou dramatizáciou príbehov. Pri väčšine filmov bol nielen autorom výtvarných a animovaných návrhov, ale aj autorom námetu, scenáristom, režisérom, kameramanom či strihačom. Viaceré animované filmy získali početné zahraničné ocenenia. O vytvorenie kresleného filmu sa pokúšal už ako dvadsaťročný (Tank ide cez prekážky, Štart lietadla), neskôr absolvoval celoročný denný kurz kinetickej fotografie a kinematografie na Škole umeleckých remesiel v Bratislave. Počas 50. a 60. rokov prispel k výtvarnému profilovaniu satirického časopisu Roháč. V roku 1965 pracoval v štúdiu animovaného filmu v Bratislave, kde neskôr vytváral niekoľkominútové monotematické filmy, napríklad Biely a čierny (1965), Zem (1966). Vytváral animované seriály o Dite, o Petrovi, o Janovi, o Jankovi Hraškovi či o Deduškovi, ako aj animované celovečerné filmy – Zbojník Jurko (1976) a Krvavá pani (1980). Rozsiahla je jeho televízna tvorba, do ktorej patria napríklad cykly rozprávkových večerníčkov Puf a Muf (1971 – 73) a Panák z križovatky (1980 – 81). Bol známy ako ľudový rozprávač s charakteristickým láskavým typom humoru. Herecky sa uplatnil vo filme Dávajte si pozor!.

Ako režisér vytvoril takmer 400 krátkometrážnych a viacero celovečerných animovaných filmov. Napísal viacero kníh pre deti a mládež.

Zomrel 24. apríla 1997 vo veku 74 rokov po dlhotrvajúcej chorobe v Bratislave. Pochovaný je v Bratislave na Martinskom cintoríne. V roku 2006 bola na Kremnických gagoch sprístupnená plastika Kubalovho nosa v uličke slávnych nosov, o ktorú sa zaslúžil svojou tvorbou. V marci 2023 Slovenská pošta vydala poštovú známku s jeho podobizňou.

 Tvorba 
 1966 - Stromček: kamera: Henrieta Peťovská, réžia: Viktor Kubal
 1967 - Dita na pošte: kamera: Henrieta Peťovská, réžia: Viktor Kubal
 1968 - Dita na šibačke: kamera: Henrieta Peťovská, réžia: Viktor Kubal
 1969 až 1973 - Puf a Muf: réžia: Viktor Kubal
 1976 - Zbojník Jurko: réžia: Viktor Kubalhttp://janosik.terchova-info.sk/zbojnik-jurko-1976/ Zbojník Jurko (1976) 
 1976 - Horí: kamera: Henrieta Peťovská, réžia: Viktor Kubal
 1980 - Krvavá pani: réžia: Viktor Kubal 
 1981 - Panák z križovatky: kamera: Henrieta Peťovská, réžia: Viktor Kubal
 1981 - Čo sa stalo Janíkovi na ceste: kamera: Milan Peťovský, réžia: Viktor Kubal
 1981 - C'est la vie I: kamera: Henrieta Peťovská, réžia: Viktor Kubal
 1981 - Mikroskop: kamera: Henrieta Peťovská, réžia: Viktor Kubal
 1982 - Selekcia: kamera: Henrieta Peťovská, réžia: Viktor Kubal
 1982 - Homo Sapiens: kamera: Henrieta Peťovská, réžia: Viktor Kubal
 1983 - Deduško a pes, kamera: Milan Peťovský, réžia: Viktor Kubal
 1983 - Meteorológ, kamera: Milan Peťovský, réžia: Viktor Kubal
 1984 - Janko Hraško na zemepise: kamera: Henrieta Peťovská, réžia: Viktor Kubal
 1984 - Janko Hraško na dejepise: kamera: Henrieta Peťovská, réžia: Viktor Kubal
 1984 - Deduško a víla: kamera: Henrieta Peťovská, réžia: Viktor Kubal
 1981 - Deduško a vamp: kamera: Milan Peťovský, réžia: Viktor Kubal
 1985 - Deduško a Venuša: kamera: Milan Peťovský, réžia: Viktor Kubal
 1985 - Deduško a komputer: kamera: Milan Peťovský, réžia: Viktor Kubal
 1985 - Janko Hraško na hudobnej výchove: kamera: Henrieta Peťovská, réžia: Viktor Kubal
 1985 - Janko Hraško na hodine kreslenia: kamera: Henrieta Peťovská, réžia: Viktor Kubal
 1985 - Janko Hraško na fyzike: kamera: Henrieta Peťovská, réžia: Viktor Kubal
 1985 - Janko Hraško na telesnej výchove: kamera: Henrieta Peťovská, réžia: Viktor Kubal
 1985 - Janko Hraško na matematike: kamera: Henrieta Peťovská, réžia: Viktor Kubal
 1986 - Janko Hraško na chémii, kamera: Milan Peťovský, réžia: Viktor Kubal
 1987 - Marcipánová komédia, kamera: Milan Peťovský, réžia: Viktor Kubalhttp://www.svatyjur.sk/index.php?id=osob-kubal
 1988 - Naši verní kamaráti: kamera: Henrieta Peťovská, réžia: Viktor Kubal
 1988 - Valibuk: kamera: Henrieta Peťovská, réžia: Viktor Kubal
 1988 - Na pravé poludnie: kamera: Henrieta Peťovská, réžia: Viktor Kubal
 1988 - Deduško Kasanova: kamera: Henrieta Peťovská, réžia: Viktor Kubal
 1988 - Idol: kamera: Henrieta Peťovská, réžia: Viktor Kubal
 1989 - Deduško drak: kamera: Henrieta Peťovská, réžia: Viktor Kubal

 Krátke filmy 
 1974 Šach
 1976 Prezent
 1977 Kino
 1978 Rebrík
 1979 Jedináčik

 Knihy http://kultura.sme.sk/c/3784076/karikaturista-viktor-kubal-sa-narodil-pred-osemdesiatimipiatimi-rokmi.html
 Viktor Kubal: Výlet Toma Pilbyho - Mladé letá, 1962
 Viktor Kubal: Otcovia a deti - Smena, 1963 http://www.e-obce.sk/clanok.html?id=1234&akcia=novykomentar  Od detských rokov mu vraveli kinár 
 Viktor Kubal: Ja a môj brat

 Filmografia 
 1990 Dávajte si pozor!  ....dedo Slovák 

 Referencie 

 Externé odkazy 
 Viktor Kubal - osobnosti.sk


Kategória:Slovenskí výtvarníci
Kategória:Slovenskí režiséri kreslených filmov
Kategória:Slovenskí karikaturisti
Kategória:Slovenskí scenáristi kreslených filmov
Kategória:Osobnosti zo Svätého Jura
Kategória:Osobnosti na slovenských poštových známkach
Kategória:Slovenskí animátori
Kategória:Držitelia ceny Igric